stanford-oval/wikipedia huggingface dataset:
Nire (1919)
Valmistus

Alus tilattiin Kuren laivastoarsenaalilta, missä köli laskettiin 5. syyskuuta 1919. Alus laskettiin vesille vielä samana vuonna 22. joulukuuta ja otettiin palvelukseen 31. maaliskuuta 1920.
Palvelus

Alus poistettiin palveluksesta 1. helmikuuta 1940. Se muutettiin 15. joulukuuta 1945 koululaivaksi ja romutettiin 1948.
Leijulaakso

| Leijulaakso> Waybuloo |
| --- | --- |
Tyyli:  Lastenohjelma
Kestoaika:  19 min
Luoja(t):  Dan Good
Alkuperämaa:  Yhdistynyt kuningaskunta Kanada
Verkko:   BBC  Treehouse TV
Esitetty:  16. toukokuuta 2009 –
Jaksoja:  100
Aiheesta muualla
Virallinen sivusto
IMDb 
Leijulaakso (engl. Waybuloo) on brittiläis-kanadalainen lastenohjelma, joka on suunnattu alle kouluikäisille. Se esitettiin ensimmäisen kerran BBC:n CBeebies-kanavalla toukokuussa 2009. Sarjaa on tehty 100 jaksoa ja sitä on esitetty yli 80 maassa.
Leijulaakso sijoittuu kuvitteelliseen Naran maailmaan ja sen päähenkilöinä on neljä palleroiksi kutsuttua tietokoneanimoitua hahmoa – Nok Tok, De Li, Lau Lau ja Yojojo, Dok Poi. Lisäksi jokaisessa jaksossa on mukana lapsia, joita sarjassa kutsutaan vekaroiksi. Sarja on kuvattu lavasteissa, joiden päälle hahmot on lisätty. Sarjan jaksot noudattavat pitkälti samaa kaavaa. Hahmot ja lapset joogaavat, leikkivät piiloleikkiä ja ratkovat yksinkertaisia ongelmia.
Leijulaakso on noussut nopeasti Britannian katsotuimmaksi sarjaksi 4–6-vuotiaiden ryhmässä ja sarjan oheistuotteet, muun muassa kirjat, lelut ja vaatteet, ovat olleet myyntimenestys.
Sarjan teemat ovat herättäneet myös kritiikkiä. Jotkin kristityt ryhmät ovat kritisoineet sarjaa viittauksista buddhismiin ja hinduismiin, ja toisaalta sarjan New Age -vivahteita on myös arvosteltu.
Merkit

Lau Lau
Purppura
Yojojo
Oranssi
Nok Tok
Sininen
De Li
Vaaleanpunainen
Aiheesta muualla

Sarjan sivut BBC:n sivustolla
Virallinen sivusto (Arkistoitu – Internet Archive)
Leijulaakso Internet Movie Databasessa (englanniksi)
Niilo Skalm

Niilo Skalm (k. 1563) oli Piikkiön kihlakunnan tuomari 1561–1563 ja Vehmaan 1563. Hän oli Juhana-herttuan uskollisimpia kannattajia. Hänet mestattiin 1563, kun Turun linna oli antautunut. Kyösti Wilkuna on kirjoittanut viisinäytöksisen historiallisen murhenäytelmän Niilo Skalm (1922).
Nuolukivi

Korpisenojan varressa Ylikiimingissä oleva hirville tarkoitettu nuolukivi.
Nuolukivi on riistalle tai kotieläimille tarkoitettu mineraaleja, suoloja, hivenaineita ja vitamiineja sisältävä "kivi" eli tavallisesti kuutionmuotinen suolakappale. Eläin saa kiven sisältämiä aineita nuolemalla. Nuolukiviä varustetaan useimmiten riistaeläimistä hirville, mutta myös kotieläimille ja poroille. Riistaeläimille nuolukivi asetetaan sopivalle korkeudelle, tavallisesti pari metriä korkean tolpan päässä olevaan piikkiin. Nuolukivien ohella suolaa voidaan antaa riistaeläimillekin rakeina eli irtotavarana.
Eläimet tarvitsevat  suolaa hivenainetarpeensa tyydyttämiseen. Nuolukivet ovat mahdollinen keino vähentää eläinten hakeutumista tienvarsille nuolemaan tiesuolaa, samoin voidaan pyrkiä ohjaamaan niitä pois pelloilta ja taimikoilta.
Aiheesta muualla

Sanginjoen riistapolku (Arkistoitu – Internet Archive)
Niilo Somerkoski

| Niilo Somerkoski |
| --- | --- |

Henkilötiedot
Koko nimi:  Niilo Engelbert Somerkoski (ent. Skutnabb)
Syntynyt: 9. toukokuuta 1910 Viipuri
Kuollut: 19. maaliskuuta 1989 (78 vuotta) Espanja
Kansalaisuus:   Suomi
Niilo Engelbert Somerkoski (ent. Skutnabb, 9. toukokuuta 1910 Viipuri – 19. maaliskuuta 1989 Espanja) oli suomalainen amatöörinyrkkeilijä ja nyrkkeilyvalmentaja.
Somerkoski nyrkkeili itse vuosina 1927–1931. Hän oli vuonna 1929 mukana perustamassa Viipuriin nyrkkeilyn erikoisseuraa Viipurin Nyrkkeilijät. Varsinainen päärooli nyrkkeilyssä hänellä oli valmentaminen, jonka hän aloitti 21-vuotiaana vuonna 1931. Syksyllä 1936 hänet kiinnitettiin Suomen nyrkkeilymaajoukkueen valmentajaksi Valle Reskon toimiessa päävalmentajana. Vuonna 1939 hänet valittiin Suomen Nyrkkeilyliiton päätoimiseksi valmentajaksi. Valinta tehtävään liittyi vuoden 1940 Helsingin olympialaisiin, johon suomalaiset olisivat osallistuneet kaikkiin sarjoihin. Tätä tehtävää hän hoiti yli sotavuosien aina vuoteen 1946. Sen jälkeen hän toimi valmentajana vuosina 1947–1952 Jukka Laaksosen toimiessa päävalmentajana. Ensiesiintyminen maajoukkuevalmentajana tapahtui Dublinin vuoden 1939 EM-kisoissa.
Sotien aikana Somerkoski toimi Päämajassa liikunta- ja kasvatustehtävissä. Hän toimi muun muassa kenttäarmeijan nyrkkeilyvalmentajana.
Niilo Somerkoski tuli tunnetuksi myös kirjoittamistaan nyrkkeilykirjoista.
Luettelo Aprilian moottoripyörämalleista

Tämä artikkeli sisältää luettelon Aprilian valmistamista moottoripyörämalleista.
Moottoripyörämallisto > Nykyiset moottoripyörämallit

Aprilia Atlantic 125
Aprilia Atlantic 300
Aprilia Atlantic 500
Aprilia Dorsudoro 750 SMV
Aprilia Mana 850
Aprilia Mojito 50 Custom
Aprilia Mojito Custom 125
Aprilia MXV 450
Aprilia Pegaso 650 Strada
Aprilia Pegaso 650 Trail
Aprilia RS 50 Street
Aprilia RS 125
Aprilia RSV4 Factory
Aprilia RSV1000R
Aprilia RSV Tuono 1000R
Aprilia MX 50
Aprilia RX 50
Aprilia RX 125
Aprilia RXV 450
Aprilia RXV 550
Aprilia Scarabeo 50
Aprilia Scarabeo 125
Aprilia Scarabeo 250
Aprilia Scarabeo 300
Aprilia Scarabeo 500
Aprilia Shiver 750 GT
Aprilia Shiver 750
Aprilia SR 50 R
Aprilia SR 50 Street
Aprilia Sportcity 50
Aprilia Sportcity Cube 125
Aprilia Sportcity Cube 300
Aprilia SX 50
Aprilia SX 125
Aprilia SXV 450
Aprilia SXV 550
Moottoripyörämallisto > Vanhat moottoripyörämallit

Aprilia AF1
Aprilia Caponord
Aprilia Classic
Aprilia ETV
Aprilia Falco
Aprilia Futura
Aprilia Leonardo
Aprilia Mini RX
Aprilia moto65
Aprilia MX 50
Aprilia MX 125
Aprilia Rally
Aprilia Red Rose
Aprilia RST
Aprilia SL
Aprilia SMV
Aprilia Sonic
Aprilia Tuareg
Aprilia Tuono
Aiheesta muualla

Aprilian tuotteet yrityksen kotisivuilla
Aprilia RS 125.
Aprilia RS 50.
Aprilia RX 50 vm. 1993
Aprilia MX 125
Lili

Lili voi tarkoittaa ainakin seuraavia:
Lili, naisen etunimi
Lili, musikaalielokuva vuodelta 1953
Lili, hahmo Tekken-pelisarjassa.
Leijuva linna

| Leijuva linna> Castle in the Air.Alkuperäisteos |
| --- | --- |
Kirjailija:  Diana Wynne Jones
Kieli:  englanti
Genre:  fantasia
Kustantaja:  Methuen Children's Book
Julkaistu:  1990
Suomennos
Suomentaja:  Ville Viitanen
Kustantaja:  WSOY
Julkaistu:  2006
Ulkoasu:  sidottu
Sivumäärä:  276
ISBN:  951-0-32198-2
Sarja: Liikkuva linna
Edeltävä:  Liikkuva linna
Seuraava:  Rönsyilevä talo
Löydä lisää kirjojaKirjallisuuden teemasivulta
Leijuva linna on Diana Wynne Jonesin kirjoittama fantasiaromaani. Englanninkielin alkuteos Castle in the Air julkaistiin vuonna 1990. Suomeksi kirja ilmestyi vasta vuonna 2006. Kirja on itsenäinen jatko-osa teokselle Liikkuva linna.
Tarina

Kirjan päähenkilönä on mattokauppias Abdulla, joka unelmoi olevansa prinssi. Eräänä päivänä muukalainen myy Abdullalle taikamaton. Abdullan unelmat alkavat käydä toteen, kun matto kuljettaa hänet prinsessan luokse. Todellisuudessa kaikki ei kuitenkaan suju yhtä hyvin kuin Abdullan haaveissa, sillä prinsessa siepataan. Abdullaa epäillään syylliseksi sieppaukseen, ja hän joutuu pakenemaan aavikolle. Hän on kuitenkin päättänyt pelastaa rakkaan prinsessansa ja saa avukseen kiukkuisen pullonhengen.
Tarina > Henkilöitä

Abdulla: Teoksen päähenkilö, joka työskentelee epäonnisena mattokauppiaana.
Jamal: Abdullan yksisilmäinen ystävä, joka omistaa kojun Abdullan mattokojun vieressä.
Kuunsirpinkukka: Prinsessa, johon Abdulla rakastuu. Hän joutuu džinnin kaappaamaksi. Hänelle on ennustettu, että ensimmäinen mies, jonka hän näkee isänsä jälkeen on hänen tuleva puolisonsa. Kuunsirpinkukan isä haluaa varmistaa kosijan olevan tarpeeksi rikas joten Kuunsirpinkukkaa pidetään piilossa
Pullonhenki: Pullonhenki, jonka toteuttamat toiveet aiheuttavat yleensä ongelmia onnen sijaan. Pullonhengeksi paljastuu Howl-velhoksi, jonka ylle Hasruel on langettanut loitsun. Hasruel on samalla varastanut Howlin liikkuvan linnan ja muuttanut sen leijuvaksi linnaksi,
Sophie: Noitaoppilas, velho Howlin vaimo (ks. Liikkuva linna), esiintyy leijuvassa linnassa myös kissana
Morgan: Sophien ja Howlin vauva, esiintyy kirjassa myös kissana
Sotilas: Oikeasti kadonnut prinssi Justin, jonka Erämaan noita on loitsinut.
Dalze: Heikko pullonhenki/dzinni, joka pakottaa Hasruelin etsimään hänelle puolisoita kaikista maailman prinsessoista, koska kukaan naispuolinen pullonhenki ei halua häntä.
Hasruel: Dalzelin veli, pullonhenki/dzinni, joka noudattaa veljensä tahtoa kiristyksen vuoksi.
Prinsessa Beatrice: Strangian prinsessa, joka päätyy Hasruelin vangiksi. Hän toimii kaapattujen prinsessojen johtajana, samalla kun Kuunsirpinnkukka laatii pako-suunnitelmia.
Ben Sullivan: Kuninkaallinen velho, joka on naimisissa Sophien siskon, Lettien kanssa.
Lettie Sullivan: Sophien raskaana oleva sisar ja noita, joka on naimisissa Benin kanssa.
Nummen VPK

| Nummen Vapaaehtoinen Palokunta |
| --- | --- |
 Nummen VPK 
Perustettu:  1923
Toimiala:  Pelastustyö
Kotipaikka:  Lohja
Päämaja:  Nummi, Saukkola
Toiminta-alue:  Nummi
Aiheesta muualla
Sivusto
Infobox OKVirheellinen NIMI-arvo: 
Nummen VPK eli Nummen Vapaaehtoinen Palokunta on Lohjalla entisen Nummen kunnan alueella toimiva VPK. Palokunta on perustettu vuonna 1923 ja sen paloasema sijaitsee Saukkolan taajamassa. Nummella sijaitsee myös Nummen vanha paloasema Oinolan kylässä. Tämä paloasema on nykyisin yksityisomistuksessa.
Palokunta on järjestetty kolmeen osastoon, jotka ovat hälytysosasto, nuoriso-osasto ja naisosasto. Vuoden aikana Nummen palokunta hälytetään keskimäärin noin sataan kiireelliseen tehtävään.
Nummen VPK:lla oli vuoden 2003 loppuun asti sammutussopimus Nummen ja tämän jäkeen Nummi-Pusulan kunnan kanssa. Vuodesta 2004 alkaen Nummen VPK on kuitenkin kuulunut osaksi Länsi-Uudenmaan pelastuslaitosta, jonka kanssa sopimuksista neuvotellaan. Entisen Nummi-Pusulan kunnan alueella toimii myös toinen sopimuspalokunta, Pusulan VPK.
Nykyaikainen viisiottelu kesäolympialaisissa 1912

Tukholman kesäolympialaisissa 1912 kilpailtiin nykyaikaisessa viisiottelussa yhdessä lajissa, miesten yksilökilpailussa. Se järjestettiin 9. heinäkuuta – 12. heinäkuuta Tukholmassa. Ruotsalaiset valtasivat itselleen kaikki mitalisijat. Nuorin osanottaja oli Carl Paaske (21 vuotta ja 343 päivää) Norjasta ja vanhin Carl Pauen (53 vuotta ja 91 päivää) Saksasta.
Osallistujat

Yhteensä 32 urheilijaa kymmenen eri maan yhdestätoista joukkueesta kilpaili Tukholman olympialaisten nykyaikaisessa viisiottelussa. Maan edustajien lukumäärä on sulkeissa.
Alankomaat (1)
Iso-Britannia (3)
Itävalta (1)
Norja (2)
Ranska (2)
Ruotsi (12)
Saksa (1)
Tanska (4)
Venäjä (1)
Suomi (4)
Yhdysvallat (1)
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ruotsi | 1 | 1 | 1 | 3 |
Nintendo Switch Sports

| Nintendo Switch Sports |
| --- | --- |

Kehittäjä:  Nintendo EPD
Julkaisija:  Nintendo
Jakelija:  Nintendo eShop
Ohjaaja:  Yoshikazu Yamashita
Tuottaja:  Kouichi Kawamoto ja Takayuki Shimamura
Taiteilija:  Gurihiru Studios
Pelisarja:  Wii, Wii Sports
Julkaistu:  29. huhtikuuta 2022
Lajityyppi:  Urheilupeli
Pelimuoto:  Yksinpeli Moninpeli Verkkomoninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7  USK 6 
Alusta:  Nintendo Switch
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Nintendo Switch Sports on Nintendo Switchin urheiluvideopeli. Se kuuluu Wii-pelisarjaan. Se on sarjan toistaiseksi ainoa peli, jonka nimessä ei ole sanaa "Wii". Se on myös sarjan toistaiseksi ainoa peli, jossa käytetään "Sportsmates" nimisiä hahmoja. Pelissä voi käyttää myös omia Mii-hahmoja, mutta vastustajina sellaisia ei ole. Nintendo Switch Sports julkaistiin 29. huhtikuuta 2022.
Pelaaminen

Pelaajat käyttävät Nintendo Switchin Joy-Conia samalla tavalla kuin muissa Wii Sports -peleissä ja sijoittavat ne varsinaista urheilua muistuttavalla tavalla. Joy-Coneihin upotettuja gyroskooppitoimintoja käytetään simuloimaan liikettä pelin sisällä niin kuin Wii Remotessa (ja toisinaan Nunchukissa) käytetään sitä liikkeen simuloimiseen sarjan muissa peleissä.
Miin rinnalle on esitelty uusia "Sportsmates" nimisiä avatareja, joissa on yksityiskohtaiset hiukset ja kasvot sekä kädet ja jalat. Lisäksi Ring Fit Adventuressa esitelty Leg Strap -lisävaruste sisällytetään pelin fyysiseen kopioon ja sitä voidaan käyttää jalkapallossa. Julkaisuhetkellä jalkahihna toimi vain Soccer Shootout -tilassa, mutta peli sai päivityksen 2022 heinäkuussa, joka mahdollisti jalkahihnan käyttämisen myös otteluissa.
Pelissä on saatavilla monipeli sekä paikallisesti samassa järjestelmässä että verkossa. Online mahdollistaa pelaamisen ystävien ja satunnaisten henkilöiden kanssa.
Urheilulajit > Myös sarjan edellisissä peleissä

Tennis
Keilailu (engl. Bowling)
Miekkailu (engl. Swordsplay)
Golf
Urheilulajit > Uudet lajit

Jalkapallo (engl. Soccer)
Lentopallo (engl. Volleyball)
Sulkapallo (engl. Badminton)
Urheilulajit > Pelistä pudonneet lajit

Pesäpallo (engl. Baseball)
Nyrkkeily (engl. Boxing)
Nummen kansakoulu

Nummen kansakoulu voi tarkoittaa seuraavia kansakouluja:
Nummen kansakoulu (Halikko)
Nummen kansakoulu (Nousiainen)
Nummen kansakoulu (Renko)
Nummen kansakoulu (Turku)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nummen kansakoulu”, voi hakea sivunnimihaulla, laajalla sivunnimihaulla tai tekstihaulla.
Luettelo Suomen kansakouluista

Tämä artikkeli on luettelo Suomen kansakouluista tehdyistä luetteloista. Kansakoulujen lisäksi luetteloissa on mukana kansalaiskouluja, apukouluja ja kunnallisia keskikouluja. Suomessa on ollut useita tuhansia kansakouluja, joten teknisistä syistä luettelo on jaettu useampaan osaan vuoden 2018 maakuntajakoa käyttäen:
Luettelo Ahvenanmaan kansakouluista
Luettelo Etelä-Karjalan kansakouluista
Luettelo Etelä-Pohjanmaan kansakouluista
Luettelo Etelä-Savon kansakouluista
Luettelo Kainuun kansakouluista
Luettelo Kanta-Hämeen kansakouluista
Luettelo Keski-Pohjanmaan kansakouluista
Luettelo Keski-Suomen kansakouluista
Luettelo Kymenlaakson kansakouluista
Luettelo Lapin kansakouluista
Luettelo Pirkanmaan kansakouluista
Luettelo Pohjanmaan kansakouluista
Luettelo Pohjois-Karjalan kansakouluista
Luettelo Pohjois-Pohjanmaan kansakouluista
Luettelo Pohjois-Savon kansakouluista
Luettelo Päijät-Hämeen kansakouluista
Luettelo Satakunnan kansakouluista
Luettelo Uudenmaan kansakouluista
Luettelo Varsinais-Suomen kansakouluista.
Kansakoululaitos lakkautettiin siirryttäessä peruskoulujärjestelmään. Varsinainen muutos alkoi vuonna 1972, kokeiluluontoisesti eräiden kuntien kansalaiskouluista jo vuonna 1968. Viimeisenä peruskoulujärjestelmään siirtyivät Espoo, Helsinki, Kauniainen ja Vantaa vuonna 1977.
Luetteloissa käytetty aluejako

Näiden luetteloiden pääasiallinen lähde on Suomen kansakoululaitoksen satavuotisjuhla-adressi, joka kuvaa vuoden 1966 tilannetta. Luetteloissa on noudatettu suunnilleen vuoden 1966 kuntajakoa, joten esimerkiksi Aitolahden kansakoulut on ilmoitettu Tampereen kohdalla. Jos kansakoulu on ollut usean kunnan yhteisessä käytössä, niin se esiintyy luetteloissa vain kerran sen kunnan kohdalla, jossa koulurakennus on sijainnut.
Adressista puuttuu tiedot joidenkin kuntien kansakouluista. Nämä kunnat ovat Enontekiö, Geta, Ikaalisten kauppala, Ilomantsi, Kangaslampi, Karjaan mlk,selvennä Karjala, Kemin mlk, Kestilä, Kirkkonummi, Kodisjoki, Korpilahti, Kumlinge, Kyyjärvi, Kökar, Laukaa, Längelmäki, Merijärvi, Mietoinen, Nastola, Nurmeksen mlk, Porvoon kaupunki, Pyhtää, Pyhämaa, Raahen kaupunki, Simo, Sotkamo, Sottunga, Sulva, Taivassalo, Uudenkaupungin mlk, Velkua ja Värtsilä.
Kuntia on joskus jaettu kuntaliitosten yhteydessä tai tehty osakuntaliitoksia. Wikipedian luetteloissa kunnat on ryhmitelty sen mukaan, mihin maakuntaan pääosa entisestä kunnasta kuuluu. Siten esimerkiksi Längelmäki on käsitelty Keski-Suomen luettelossa. Tästä johtuen luetteloissa esiintyy joitakin kouluja, jotka sijaitsevat maakuntien rajojen ulkopuolella.
Puuttuvista kouluista ja koordinaateista

Luetteloihin on merkitty myös joidenkin muiden peruskartoilta tai muista lähteistä löytyneiden kansakoulujen nimet ja sijainnit, mutta tällaiset koulut on varustettu toistaiseksi lähdepyynnöllä, koska niiden nimiä ei ole satavuotisjuhla-adressissa. Kansakouluja on lakkautettu ennen vuotta 1966, ja sen jälkeen on vielä saatettu perustaa joitakin uusia ennen peruskoulujärjestelmään siirtymistä.
Kansakoulujen paikkoja on selvitelty koulujen nimien ja peruskartan paikannimien avulla. Maanmittauslaitoksen Vanhat painetut kartat -palvelun peruskarttoihin on merkitty kansakoulujen sijainteja ja näiden paikkojen koordinaatit on katsottu Kansalaisen Karttapaikasta. Koordinaateissa voi olla virheitä esimerkiksi siksi, että aina ei ole selvää, mihin rakennukseen kartan kansakoulumerkintä viittaa. Koulujen sijainti on myös voinut muuttua karttalehden eri painosten välillä.
Nummen kirkonkylä

| Nummen kirkonkylä Nummis kyrkby |
| --- | --- |
 Vanha Nummi-Pusulan kunnantalo vuonna 2022.
Kaupunki:  Lohja
Suuralue:  Nummi
Väkiluku:  475 (31.12.2020)
Nummen kirkko
Nummen kirkonkylä (ruots. Nummis kyrkby) on taajama Nummella Lohjalla. Vuoteen 1981 se oli osa Nummen kuntaa ja tämän keskustaajama, vuosina 1981–2013 osa Nummi-Pusulan kuntaa ja tämän keskustaajama.
Nummen kirkonkylässä sijaitsee aiemmin myös Nummi-Pusulan kunnantalona toiminut Nummen kunnantalo.
Kirkonkylässä toiminut Sale-päivittäistavarakauppa siirtyi Nummen Saukkolaan vappuna 2022.
Alueen lapset käyvät Oinolassa sijaitsevassa koulukeskuksessa, jossa sijainnut lukio suljettiin vuonna 2018.
Nummen vanha paloasema.
Nummen seurakuntatalo.
Nummen kotiseutumuseo.
Oinolan koulukeskus.
Nummen työväentalo
Nuoraa

Nuoraa eli Sokolinskoje (ven. Соколи́нское) on maaseututaajama ja rautatiepysäkki (ennen asema) Viipuri–Koivisto-radalla Johanneksen kunnassa Viipurin eteläpuolella, nykyisin Venäjälle kuuluvalla Karjalankannaksella. Suomelle kuuluessaan Nuoraa oli Viipurin maalaiskunnan kylä, joka sijaitsi kunnan eteläosassa Viipurin kaupungin etelärajalla Viipurinlahden rannalla.
Viipurin maalaiskunnan Nuoraan kylä

Viipurin maalaiskunnassa Nuoraan naapurikyliä olivat Alasommee, Tirhilä, Järvelä ja Korpela-Autio. Nuoraan kautta kulki ja kulkee rauta- ja maantie Viipurista (Suomen aikana kantatie 64) Koivistolle.
Vuonna 1937 Nuoraalla oli 301 asukasta. Nuoraalla oli Samolan osuuskaupan myymälä ja joitakin yksityiskauppoja.  Teollisuutta edusti Karjalan Peruna Oy:n perunajauhotehdas, jossa oli 56 työntekijää vuonna 1937. Vuonna 1937 Nuoraalla oli 279 ha peltoa, seitsemän ha niittyä ja 265 ha metsää. Nuoraa kuului Alasommeen koulupiiriin, jonka koulu sijaitsi Alasommeen kylässä. Nuoraalla toimi nuorisoseura Tähti.
Talvisodan aikana Nuoraan väestö evakuoitiin Keski-Suomeen. Sodan loppuvaiheessa taistelut ulottuivat Nuoraalle asti. Moskovan rauhassa Nuoraa muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.
Nuoraan kyläneuvosto Neuvostoliitossa

Neuvostoliitossa Nuoraasta tuli entisen Viipurin maalaiskunnan eteläosat ja entisen Johanneksen kunnan pohjoisosat käsittäneen kyläneuvoston keskuskylä. Venäjän kunnallishallintouudistuksessa Nuoraasta tuli osa Johanneksen kaupunkikuntaa.
Lovere

| Lovere |
| --- | --- |
 Näkymä Lovereen ja Iseojärvelle
 Loveren sijainti Bergamon maakunnassa
 Lovere
 Koordinaatit: 45°48′45″N, 10°4′12″E 
Valtio:  Italia
Alue:  Lombardia
Maakunta:  Bergamo
Hallinto:  
 – Kunnanjohtaja:  Giovanni Guizzetti
Pinta-ala:  
 – Kokonaispinta-ala:  7,92 km²
Korkeus:  183–1 192 m
Väkiluku (31.12.2015):  5 270
 – Väestötiheys:  665 as./km²
Aikavyöhyke:  UTC+1
 – Kesäaika:  UTC+2
Postinumero:  24065
Suuntanumero(t):  035
 
 Kotisivut 
Infobox OKVirheellinen NIMI-arvo: 
Lovere on kunta Iseojärven rannalla Bergamon maakunnassa Italiassa. Sen pinta-ala on 7,9 neliökilometriä. Kunnassa on runsaat 5 000 asukasta.
Historiaa

Ensimmäinen tunnettu asutus Loveren alueella oli 300- ja 400-luvuilla ennen ajanlaskun alkua, kun keltit saapuivat alueelle. Myöhemmin roomalaiset valloittivat asutuksen, sillä se oli strategisesti hyvällä paikalla Val Camonica- ja Val Cavallina -laaksojen päässä järven rannalla. Rooman valtakunnan tuhon jälkeen Loverea ovat pitäneet hallussa niin langobardit, frankit, venetsialaiset kuin ranskalaisetkin.
Luettelo Suomen singlelistan ykkösistä vuonna 1981

Tämä on luettelo Suomen singlelistan ykkösistä 1981, joka sisältää kärkipaikkaa hallussaan pitäneet singlet vuonna 1981 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Barbra Streisand | Woman in Love |
| Helmikuu |  Barbra Streisand | Woman in Love |
| Maaliskuu |  Stray Cats | Runaway Boys |
| Huhtikuu | Riki Sorsa | Reggae OK |
| Toukokuu | Riki Sorsa | Reggae OK |
| Kesäkuu |  Kim Wilde | Kids in America |
| Heinäkuu |  Kim Wilde | Kids in America |
| Elokuu |  Stars on 45 | Stars on 45 |
| Syyskuu |  Stars on 45 | More Stars on 45 |
| Lokakuu |  Stars on 45 | Stars on 45 II |
| Marraskuu |  Aneka | Japanese Boy |
| Joulukuu |  Electronicas | Dance Little Bird |
Luettelo Suomen singlelistan ykkösistä vuonna 1980

Tämä on luettelo Suomen singlelistan ykkösistä 1980, joka sisältää kärkipaikkaa hallussaan pitäneet singlet vuonna 1980 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu | Lea Laven | Ei oo, ei tuu |
| Helmikuu |  Abba | Gimme! Gimme! Gimme! (A Man After Midnight) |
| Maaliskuu |  Abba | Gimme! Gimme! Gimme! (A Man After Midnight) |
| Huhtikuu |  Abba | Gimme! Gimme! Gimme! (A Man After Midnight) |
| Toukokuu |  Pink Floyd | Another Brick In The Wall (Part 2) |
| Kesäkuu | Problems? | Katupoikien laulu |
| Heinäkuu | Problems? | Katupoikien laulu |
| Elokuu | Maukka Perusjätkä | Vaatteet |
| Syyskuu | Maukka Perusjätkä | Vaatteet |
| Lokakuu | Maukka Perusjätkä | Vaatteet |
| Marraskuu |  Barbra Streisand | Woman in Love |
| Joulukuu |  Barbra Streisand | Woman in Love |
Luettelo Suomen singlelistan ykkösistä vuonna 1984

Tämä on luettelo Suomen singlelistan ykkösistä 1984, joka sisältää kärkipaikkaa hallussaan pitäneet singlet vuonna 1984 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Paul McCartney &  Michael Jackson | Say Say Say |
| Helmikuu |  Queen | Radio Ga Ga |
| Maaliskuu |  Frankie Goes to Hollywood | Relax |
| Huhtikuu | Pirkka-Pekka Petelius | Muistan sua Elaine |
| Toukokuu | Pirkka-Pekka Petelius | Muistan sua Elaine |
| Kesäkuu | Tuula Amberla | Lulu |
| Heinäkuu | Tuula Amberla | Lulu |
| Elokuu | Tuula Amberla | Lulu |
| Syyskuu |  Laura Branigan | Self Control |
| Lokakuu | Vera Telenius | Miljoona ruusua |
| Marraskuu |  Stevie Wonder | I Just Called to Say I Love You |
| Joulukuu |  Stevie Wonder | I Just Called to Say I Love You |